Vittorio Bersezio/Le miserie 'd monsú Travet/pàgina 12
Sena ondecima

Madama e detti.

MADAMA TRAVET (pronta për seurti) Ancora sí, monssú Barbarot?

BARBAROT Com'a ved... E j'eu fait ben a fërmeme, përchè chila a seurt, e j'avreu 'l boneur d'acompagnela. (Piomla a le bone c'a diventa un përsonage important).

MADAMA TRAVET J'eu da fé dontrè comission.

BARBAROT J'ofro me brass giú d'la scala.

MADAMA TRAVET Grassie. Brigida! arcordeve d'tut lon ch'i j'eu dive.

BRIGIDA Sí sgnora.

MADAMA TRAVET Se la sartojra a ven mentre ch'i son nen, fela speté.

BRIGIDA Si sgnora, cerea, bona spassëggiada (Madama Travet e Barbarot via).

Leteratura piemontèisa
Vittorio Bersezio
Le miserie 'd monsú Travet